Сказаць пра тое, што Ілья Васільевіч – майстар спорту, шматразовы чэмпіён Рэспублікі Беларусь – гэта нічога не сказаць. Ён належыць да эліты гэтага віду і мае спецыяльныя рэгаліі. Напрыклад, срэбны пярсцёнак. У Інтэрнэце можна знайсці відэаролікі з чэм-піянатаў, дзе Ілья Марчанкоў без экіпіроўкі ўздымае штангу вагой 230 кілаграмаў. Цяжка ўявіць, што гэты трыццацігадовы мужчына вагой 100 кілаграмаў і ростам 180 сантыметраў узнімае штангу амаль у два з паловай раза больш сваёй вагі. Але гэта так. Некалькі дзён засталося яму да прыняцця ўдзелу ў чарговым чэмпіянаце, які адбудзецца ў Стайках. Пажадаем поспеху!